CELEX: C2006/190/51
Language: sk
Date: 2006-08-12 00:00:00
Title: Vec T-166/06: Žaloba podaná 28. júna 2006 – PowderJect Research/ÚHVT (POWDERMED)

12.8.2006   
            
            
               SK
            
            
               Úradný vestník Európskej únie
            
            
               C 190/28
            
         Žaloba podaná 28. júna 2006 – PowderJect Research/ÚHVT (POWDERMED)
   (Vec T-166/06)
   (2006/C 190/51)
   Jazyk konania: angličtina
   Účastníci konania
   
      Žalobca: PowderJect Research Ltd (Oxford, Spojené kráľovstvo) (v zastúpení: A. Bryson, barrister, P. Brownlow, solicitor)
   
      Žalovaný: Úrad pre harmonizáciu vnútorného trhu (ochranné známky a vzory)
   Návrhy žalobcu
   
               —
            
            
               zrušiť rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) z 12. apríla 2006 týkajúce sa žalobcovej prihlášky ochrannej známky Spoločenstva č. 4202743 pre POWDERMED v triedach 5, 10 a 42,
            
         
               —
            
            
               zaviazať ÚHVT na náhradu trov konania.
            
         Žalobné dôvody a hlavné tvrdenia
   
      Prihlasovaná ochranná známka: slovná ochranná známka „POWDERMED“ pre tovary a služby v triedach 5, 10 a 42 – prihláška č. 4 202 743.
   
      Rozhodnutie prieskumového pracovníka: zamietnutie prihlášky.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 7 ods. 1 písm. b) a c) nariadenia Rady č. 40/94. Odvolací senát sa dopustil nesprávneho posúdenia, keď považoval ochrannú známku za zloženú z dvoch bežne používaných anglických slov a nezohľadnil vôbec alebo nedostatočne štruktúru prihlasovanej ochrannej známky tým, že nevzal do úvahy to, že ochranná známka by na prvý pohľad mohla naznačovať minulý čas slovesa z dôvodu posledných písmen „...ed“ a že príslušnej skupine verejnosti by nebolo hneď zrejmé, že ochrannú známku možno rozdeliť na „powder“ a „med“.